[{"text_idx": "#000000", "text": "Internet Explorer ei ole toetatud"}, {"text_idx": "#000002", "text": "Loome psu\u0308u\u0308hilise erivajadusega inimestele vo\u0303imalused tegusaks eluks kogukonnas"}, {"text_idx": "#000003", "text": "Anname Sulle turvalise elukeskkonna, toetava vo\u0303rgustiku ja tegevustega sisustatud pa\u0308evad, et saaksid olla ro\u0303o\u0303mus, o\u0303ppida ja to\u0308o\u0308tada, tunda ennast vajalikuna ning viia ellu oma unistusi."}, {"text_idx": "#000004", "text": "Viljandi koolilood \u2013 mida o\u0303pitakse?"}, {"text_idx": "#000005", "text": "Viljandi kliendid on va\u0308ga o\u0303pihimulised ja avatud uutele teadmistele. Vaatame la\u0308hemalt, mida o\u0303pitakse Viljandi Kutseo\u0303ppekeskuses."}, {"text_idx": "#000006", "text": "Ma\u0308nnima\u0308e Kodu ko\u0303ik ku\u0308mme KE klienti o\u0303pivad Viljandi Kutseo\u0303ppekeskuses puhastusteenindaja abiliseks. Alguse sai ko\u0303ik 2018. aasta suvel, kui uurisime klientidele erinevaid o\u0303ppimisvo\u0303imalusi. Koolide kodulehti uurides selgus, et Viljandi Kutseo\u0303ppekeskus pakub o\u0303ppimisvo\u0303imalust eelneva hariduse no\u0303udeta haridusliku erivajadusega o\u0303ppijale (HEV). Esialgu pakuti kohta mo\u0303nele kliendile ja pa\u0308evases o\u0303ppes. Vo\u0303tsime kooliga u\u0308hendust, kirjeldasime oma klientide vajadusi ning seeja\u0308rel koostas kool o\u0303ppekava. Meie kliendid said vo\u0303imaluse omandada puhastusteeninduse eriala abilise tase 2 eriala."}, {"text_idx": "#000007", "text": "Meie ku\u0308mnest kliendist ja\u0308i siiski va\u0308heks ja asusime o\u0303pilasi juurde otsima. Levitasime o\u0303ppimisvo\u0303imaluse infot Viljandi erivajadusega inimestega tegelevate organisatsioonide seas ja leidsime juurde 4 o\u0303pilast. Oktoobris 2018 asus o\u0303ppima 14 puhastusteenindaja o\u0303pilast."}, {"text_idx": "#000008", "text": "Koolis ka\u0308ime igal esmaspa\u0308eval ja kord kuus ka u\u0308hel teisipa\u0308eval. Tunnid algavad 9:00, o\u0303ppeto\u0308o\u0308 toimub valdavalt kahes grupis. Suureks abiks on ha\u0308sti korraldatud tasuta u\u0308histransport. Mo\u0303ned meie kliendid omavad hetkel avalikul to\u0308o\u0308turul lausa kahte to\u0308o\u0308kohta. Tegevusjuhendajatele on suur va\u0308ljakutse korraldada kooli, to\u0308o\u0308 ja vaba aja tegevusi nii, et ko\u0303ik laabuks ja ko\u0303ikidest tegevustest ka ro\u0303o\u0303mu tuntaks."}, {"text_idx": "#000009", "text": "Esimesel aastal oli meil koolielu korraldamisel suureks toeks SA Hea Hoog to\u0308o\u0308tamise toetamise tegevusjuhendaja. O\u0303pime ju suuresti selleks, et omandada oskused ja to\u0308o\u0308vo\u0303tted ning olla avalikul to\u0308o\u0308turul konkurentsivo\u0303imelisemad. To\u0308o\u0308tamise toetamise juhendaja teab ko\u0303ige paremini, milliseid to\u0308o\u0308alaseid oskusi to\u0308o\u0308andja hindab ja oskab anda omapoolseid soovitusi o\u0303ppekava koostamisel. Klientide koolitamine on meeskonnato\u0308o\u0308 ja ko\u0303ik mo\u0303tted ning ettepanekud va\u0308ga oodatud."}, {"text_idx": "#000010", "text": "Kooli lo\u0303puni on veel mo\u0303ned kuud ja vara teha kokkuvo\u0303tteid. Kolm klienti on avaldanud soovi sooritada ka kutseeksam. Kindel on, et klientidele o\u0303ppetegevus va\u0308ga meeldib. Puudumisi pole ja tundidest osavo\u0303tt aktiivne. Koolis toimub ka palju teisi huvitavaid tegevusi, nt viimati ra\u0308a\u0308kis Eesti tuntud zooloogi Aleksei Turovski zoopedagoogikast, kuidas loomad o\u0303pivad ja arenevad la\u0308bi o\u0303ppimise."}, {"text_idx": "#000011", "text": "Ta\u0308nu kooli poolt pakutavatele valikainetele oleme o\u0303ppinud valmistama erinevaid tervislike toite, ku\u0308psetanud koos Saksa meisterpagar Hermanniga mandlisaia ning ta\u0308ienenud on meie retseptivaru. Oleme teadlikumad to\u0308o\u0308turu teenuste osas, osalesime perekonnao\u0303petuse teemalistel aruteludel, kasutame arvutit ja teeme va\u0308ljaso\u0303ite. Omalt poolt oleme andnud koolile hindamatu kogemuse ta\u0308iskasvanud erivajadusega inimeste o\u0303petamisel."}, {"text_idx": "#000012", "text": "Loodame va\u0308ga koosto\u0308o\u0308le kooliga ka tulevikus. Ta\u0308naseks on o\u0303pingutega ja\u0308tkamise soovi avaldanud enamus o\u0303pilastest.Kuidas ja millises vormis o\u0303ppeto\u0308o\u0308 toimuma hakkaks on veel lahtine. Mo\u0303te on la\u0308heneda igale inimesele individuaalselt, just tema isikupa\u0308ra ja soove arvestavalt!"}, {"text_idx": "#000013", "text": "Meie Ma\u0308nnima\u0308e KE kliendid olid kevadel lo\u0303petamas edukat esimest o\u0303ppeaastat Viljandi kutseo\u0303ppekeskuses puhastusteenindaja abilise o\u0303ppekaval ja olime kutsutud kooli koosolekule. Seal saimegi ra\u0308a\u0308kida arvuti- ja teeninduso\u0303ppeosakonna juht Tiina Tambetile ja sotsiaalpedagoog Maili Ma\u0308ehundile, et oleksime huvitatud lisaks ka O\u0308H ja IET klientide koolitamisest. Huvi oli mo\u0303lemapoolne ning suve jooksul kohtusid o\u0303petajad mitmel korral meie O\u0308H ja IET klientide ja nende la\u0308hedastega, et koostada sobilik o\u0303ppekava."}, {"text_idx": "#000014", "text": "Koos kooli esindajatega leidsime, et meie klientidele oleks vajalik ja sobilik o\u0303ppida ko\u0308o\u0308giabilise o\u0303ppekaval. Na\u0308ituse Kodu kliendid abistavad iga pa\u0308ev toitlustusteenindajat toidu valmistamisel ning hoiavad oma maja ja aia korras. Kahjuks on nende oskused ja teadmised napid ning nad vajavad pidevat juhendamist, nii on nende senine to\u0308o\u0308panus on olnud va\u0308ike. IET klientidele on o\u0303pe vajalik igapa\u0308evaste toimetulekuoskuste suurendamiseks ja kinnistamiseks. O\u0303ppekava kokkupanekul saime ise so\u0303na sekka o\u0308elda ja meie klientidele o\u0303petatakse esimesel o\u0303ppeaastal nii aiandust, koristamist, arvutit kui ka rahvuskultuuri."}, {"text_idx": "#000015", "text": "Tegime suurt selgitusto\u0308o\u0308d meie klientide eestkostjatele o\u0303ppimise vajalikkusest ja kasulikkusest tulevikku vaadates. Organiseerisime ja aitasime kooli astumise avalduste ning dokumentide ta\u0308itmisega. Palju oli vaja selgitada ja vahendada suhtlust kooli ning la\u0308hedaste vahel."}, {"text_idx": "#000016", "text": "Ta\u0308naseks o\u0303pivad ko\u0308o\u0308giabilise koolitusel kaheksa O\u0308H ja kolm IET klienti. Meie IET teenuse klientidele on selline o\u0303ppimine va\u0308ga hea lahendus, sest on ju nemad need noored, kes alles mo\u0303ned aastad tagasi on kooli lo\u0303petatud. Ko\u0308o\u0308giabilise koolitusega avanes neil nu\u0308u\u0308d hea vo\u0303imalus oma haridusteed ja\u0308tkata."}, {"text_idx": "#000017", "text": "Na\u0308ituse Kodu ja IET klientide o\u0303ppeto\u0308o\u0308 kestab kokku kaks aastat ja toimub kord na\u0308dalas kolmapa\u0308eviti. Esimesel o\u0303ppeaastal toimub osa o\u0303ppeto\u0308o\u0308st Na\u0308ituse Kodus, et kliendid o\u0303piksid tuttavas keskkonnas harjumuspa\u0308raste vahenditega. Tore on see, et o\u0303ppeto\u0308o\u0308st saavad natuke osa ka teised kodus olevad kliendid. Sellest la\u0308htuvalt ongi o\u0303petajate teinud ettepanekud veel kliente o\u0303ppegrupiga liita."}, {"text_idx": "#000018", "text": "Keskmiselt kord kuus toimuvad tunnid koolis ja sinna saamiseks kasutame meie ettevo\u0303tte invatransporti, sest u\u0308ks meie klient liigub ratastooliga ja teine rulaatoriga. Nu\u0308u\u0308dseks on meie kliendid juba kohanenud kooli ja o\u0303petajatega. Suurt huvi pakuvad o\u0303ppuritele po\u0303nevad kooli o\u0303ppevahendid (na\u0308it. interaktiivne tahvel). Nad on juba o\u0303ppinud koolitunnis viisakalt ka\u0308ituma ja kordamo\u0308o\u0308da ra\u0308a\u0308kima."}, {"text_idx": "#000019", "text": "Veebruaris andsime VIKK-is avatud uste pa\u0308eva aktusel AS Hoolekandeteenused poolt u\u0308le ta\u0308nukirja kooli direktor Tarmo Loodusele. Hilisemal vestlusel hr Loodusega andis ta teada koolipoolsest valmisolekust ja\u0308tkata ka edaspidi meie kliente koolitamist. O\u0303petajate tagasisidest on samuti selgunud, et see kursus on neile endilegi olnud va\u0308ga arendav. Kursusejuhendaja on avaldanud, et kool kavatseb tulevikku vaadates edasi arendada erivajadustega inimeste ametio\u0303pet."}]